Presentació del llibre “Vida de vidas”, de la burjassotera Rosa Sarrate
2025-07-24

Divendres passat 4 de juny va tindre lloc, en la cafeteria Cabana de Burjassot, la presentació del llibre “Vida de vidas”, escrit per Rosa Sarrate, veïna del municipi. Editat per Libros Indie, el llibre consta de diversos relats i històries curtes i és la primera publicació de Rosa.

El regidor de Cultura, Javier Naharros, no va voler perdre’s l’esdeveniment cultural i, al llarg de la presentació, va tindre l’oportunitat de departir amb l’autora sobre les seues motivacions a l’hora de posar-se a escriure i sobre els detalls del seu primer treball.

El fil conductor del llibre està subjectat per Carla, Ada i Rosa, que es reuneixen per a acompanyar a la seua amiga Alba en els seus últims dies. A partir de les seues converses, el lector s’endinsarà en el particular món que tix Rosa, a partir de diferents relats.